ΔΕΛΤΙΟ ΤΥΠΟΥ

ΠΡΟΣ ΜΜΕ

**Δήλωση κ. Αγγελικής Ριαλά για αποδοχή πρότασης ως Αριστίνδην υποψήφια**

Κυρία Πρόεδρε, σας ευχαριστώ θερμά για την ιδιαίτερη τιμή να με επιλέξετε ως Αριστίνδην υποψήφια.

Όπως σωστά είπατε κ. Πρόεδρε, τα θέματα που αφορούν την παιδεία και τον πολιτισμό, την κοινωνική συνοχή, τη βιώσιμη ανάπτυξη και τη χρηστή δημόσια διοίκηση, είναι τα θεμέλια που πρέπει να στηρίξουμε με πράξεις.

Πιστεύω ακράδαντα σε μια πολιτική που ξεκινά από τον άνθρωπο και επιστρέφει σε αυτόν και στον τόπο μας∙ μια πολιτική θεμελιωμένη σε πανανθρώπινες αξίες, με σεβασμό, αλήθεια και πράξεις για την κοινωνία και τον άνθρωπο.

Αυτή θα είναι η δική μου πορεία: δίπλα σε κάθε πολίτη της Λεμεσού και ολόκληρης της Κύπρου. Αυτό έκανα πάντα και αυτό θα συνεχίσω να κάνω.

**8.9.2025**